open-index/open-wikipedia-markdown huggingface dataset:
भारतीय सुदूर संवेदन संस्थान

**भारतीय सुदूर संवेदन संस्थान** (आईआईआरएस), भारत सरकार के अन्तरिक्ष विभाग के राष्ट्रीय सुदूर संवेदन केन्द्र के अंतर्गत एक प्रमुख प्रशिक्षण एवं शिक्षण संस्थान है। इसे सुदूर संवेदन, भू-सूचना एवं प्राकृतिक संसाधनों तथा आपदा प्रबंधन हेतु जीपीएस प्रौद्योगिकी में व्यावसायिक प्रशिक्षण के लिए विकसित किया गया है।

संस्थान के प्रमुख कार्यों का क्षेत्र प्रयोक्ता समुदाय के बीच प्रौद्योगिकी अंतरण द्वारा क्षमता निर्माण, प्राकृतिक संसाधन प्रबंधन हेतु सुदूर संवेदन एवं भूरूपाकृतिक तथा सुदूर संवेदन के अनुप्रयोगों में स्नातकोत्तर स्तर का शिक्षण तथा सुदूर संवेदन एवं भूरूपाकृतिक में किए गए अनुसंधानों का प्रचार-प्रसार है। इस संस्थान द्वारा प्राकृतिक संसाधन प्रबंधन, सुदूर संवेदन, जीआईएस तथा जीपीएस प्रौद्योगिकी में अधिमूल्य सेवाएं उपलब्ध करायी जाती है।

## उद्देश्य
1- प्रयोक्ता समुदाय के बीच प्रौद्योगिकी अंतरण

2- प्राकृतिक संसाधन प्रबंधन हेतु सुदूर संवेदन तथा भूरूप्राकृतिक में स्नातकोत्तर स्तर का शिक्षण

3- सुदूर संवेदन तथा भूरूपाकृतिक में किए गए अनुसंधान का प्रचार-प्रसार तथा,

4- अधिमूल्यता एवं सेवाएं

अंगूठाकार|भारतीय अन्तरिक्ष अनुसंधान संगठन का मुख्य द्वार
## इतिहास
भारतीय सुदूर संवेदन संस्थान पूर्व में 'भारतीय फोटो अर्थनिर्वचन संस्थान' (आईपीआई) के नाम से जाना जाता था। उभरती प्रौद्योगिकियों से संबंधित अनुभवी लोगों के सान्निध्य में विस्तृत प्रशिक्षण उपलब्ध कराने के लिए भारतीय सर्वेक्षण विभाग के तत्वाधान में सन्‌ 1966 में इसकी स्थापना हुई थी। सन्‌ 1970 के आरंभ में सुदूर संवेदन प्रौद्योगिकियों के बढ़ते प्रयोग के साथ ही सुदूर संवेदन प्रौद्योगिकी में प्रशिक्षित जनशक्ति की जरूरत को महसूस किया गया तथा सन्‌ 1976 में यह संस्थान नेशनल रिमोट सेन्सिंग एजेन्सी में विलीन हो गया। सन्‌ 1970 के अंतिम दौर तथा सन्‌ 1980 के आरंभिक समय में प्राकृतिक संसाधनों के सर्वेक्षण तथा प्रबंधन हेतु सुदूर संवेदन एक शक्तिशाली तकनीक के रूप में उभरने लगा। सन्‌ 1980 में एनआरएसए, अन्तरिक्ष विभाग, भारत सरकार की छत्रछाया में आ गया जो राष्ट्र के सामाजिक एवं आर्थिक लाभ के लिए अन्तरिक्ष प्रौद्योगिकी तथा विज्ञान के विकास एवं अनुप्रयोग हेतु एकमात्र केन्द्र है। आईआईआरएस लोगों को प्रशिक्षित कर प्रयोक्ता समुदाय को विस्तृत बनाता है इसके साथ ही यह आंकड़ा क्रय बाजार को भी सक्रिय बनाता है।

भारत सरकार ने नेशनल रिमोट सेन्सिंग एजेन्सी (एनआरएसए) को एक सरकारी केन्द्र बना कर उसके नाम को परिवर्तित कर भारतीय अन्तरिक्ष अनुसंधान संगठन (इसरो) के अंतर्गत राष्ट्रीय सुदूर संवेदन केन्द्र (एनआरएससी) बनाने का अनुमोदन प्रदान किया तथा यह 01 सितंबर 2006 से प्रभावी रूप में लागू हुआ।

## बाहरी कड़ियाँ
* '''भारतीय सुदूर संवेदन संस्थान''' का जालघर

श्रेणी:भारतीय शैक्षिक संस्थान
मारियो

[अंगूठाकार|267x267पिक्सेल| कुंग्सबैका, [हल्लान्द लैन|हॉलैंड काउंटी, स्वीडन में मारियो की प्रतिमा ]]
**मारियो** एक काल्पनिक वीडियो गेम पात्र है जो कि निनटेंडो द्वारा विकसित और जारी किए गए कंप्यूटर गेम में दिखाई देता है।  इसे जापान के शिगेरु मियामोतो ने सन् 1982 में बनाया था। यह एक ठिगना, इतालवी-अमेरिकी प्लम्बर है जो अपने काल्पनिक देश "मशरूम किंग्डम" को अपने शत्रु "बाउ़ज़र" से बचाना चाहता है। इस कार्य में वह अक्सर अपने जुड़वा भाई "ल्युगी" की सहायता लेता है। यह आजतक करीब 200 से अधिक वीडियो गेम में आ चुका है। इसे अक्सर एक लाल कमीज़, नीली पतलून और लाल टोपी पहने देखा जाता है। 

मारियो "निन्टेन्डो सॉफ्ट्वेयर कम्पनी" का शुभंकर है।

## सारांश
यह पहली बार आर्केड गेम " डोंकी कोंग " में दिखाई दिया था जिसका पहला वर्जन  1981 में आया था। इसके बाद यह अक्सर गेम सॉफ़्टवेयर में देखा जाने लगा। इसके अलावा, निन्टेंडो के एक शुभंकर के रूप में और डिज़ाइन में अपनाया गया है जैसे कि निनटेंडो आधिकारिक मुखपृष्ठ का आइकन।
हैरी मुलिश

300px|right|thumb|हैरी मुलिश (सन् २०१० में)
अंगूठाकार|Harry Mulisch (2010)
**हैरी कुर्त विक्तर मुलिश** (Harry Kurt Victor Mulisch) (29 जुलाई 1927 – 30 अक्टूबर 2010) डच लेखक एवं साहित्यकार थे। उन्होने ३० से अधिक उपन्यास, नाटक, निबन्ध, कविताएँ एवं दार्शनिक लेख लिखे। इनकी कृतियों का बीसों भाषाओं में अनुवाद हो चुका है।

विश्वयुद्धोत्तर डच लेखन में ड्ब्ल्यू एफ हर्मन्स, गेराल्ड रिव एवं मुलिश को सम्मिलित रूप से 'महान तिकड़ी' कहा जाता है। 

## बाहरी कड़ियाँ
* Harry Mulisch - Official Website (Dutch)
* Schrijversnet - Dutch website with info on Dutch writers
* Harry Mulisch 'Bookweb' on literary website The Ledge, with suggestions for further reading.
* Literatuurplein - Dutch literature website (Dutch language)। 

श्रेणी:डच उपन्यासकार
श्रेणी:डच साहित्यकार
क्यूबेक का ध्वज

[thumb|200x200px|[चित्र:FIAV 110000.svg|23px ध्वज अनुपात: २:३]]
**क्यूबेक का ध्वज** क्यूबेक, कनाडा का प्रान्तीय ध्वज है जिसे *फ्लर्देलीसे* (*Fleurdelisé*) कहा जाता है। कनाडा में अपनाया गया यह पहला प्रान्तीय ध्वज था जिसे २१ जनवरी, १९४८ को कीबैक नगर में स्थित राष्ट्रीय सभा में प्रथम बार प्रदर्शित किया गया था। क्यूबेक का ध्वज दिवस २१ जनवरी को प्रति वर्ष मनाया जाता है, यद्यपि कुछ समय तक इसे मई में मनाया जाता रहा। २००८ में ध्वज की साठवीं वर्षगाँठ के अवसर पर एक परेड निकाली गई।

## इन्हें भी देखें
* क्यूबेक का राज्यचिह्न
* क्यूबेक

श्रेणी:क्यूबेक
क्यूबेक का राज्यचिह्न

thumb|right|200px|कीबैक का राज्यचिह्न
**क्यूबेक का राज्यचिह्न** ९ दिसम्बर, १९३९ को क्यूबेक सरकार के परिषदीय आदेश पर अपनाया गया था, जिसने महारानी विक्टोरिया द्वारा २६ मई, १८६८ को दिए गए रॉयल वॉरण्ट राज्यचिह्न को प्रतिस्थापित किया।

ढाल को तीन क्षैतिज पट्टियों में बाँटा गया है:
* *शीर्ष* - नीली पृष्ठभूमि पर तीन सुनहरे कुमुदिनी के फूल शाही फ़्रान्स का प्रतीक हैं।
* *मध्य* - लाल पृष्ठभूमि पर बना सुनहरा शेर, पारम्परिक रूप से अंग्रेजी राजशाही का प्रतीक है।
* *तला* - सबसे नीचे सुनहरी पृष्ठभूमि पर बने तीन हरे मेपल के पत्ते कनाडा का प्रतीक हैं।

ढाल के शीर्ष पर टुडोर ताज बना हुआ है और सबसे नीचे चान्दी के चीरक पर फ़्रान्सीसी भाषा में प्रान्तीय ध्येय वाक्य लिखा हुआ है *Je me souviens* (मुझे स्मरण है)।

## इन्हें भी देखें
* क्यूबेक का ध्वज
* क्यूबेक

श्रेणी:क्यूबेक
पामीर पर्वतमाला

= सुमेरु पर्वतमाला =

**सुमेरु** (अंग्रेजी: Pamir Mountains, फ़ारसी: ), मध्य एशिया में स्थित एक प्रमुख पठार एवं पर्वत शृंखला है, जिसकी रचना हिमालय, तियन शान, काराकोरम, कुनलुन और हिन्दू कुश शृंखलाओं के संगम से हुआ है। पामीर विश्व के सबसे ऊँचे पहाड़ों में से हैं और 18th सदी से इन्हें 'विश्व की छत' कहा जाता है। इसके अलावा इन्हें इनके चीनी नाम 'कोंगलिंग' के नाम से भी जाना जाता है। यहाँ उगने वाले जंगली प्याज़ के नाम पर इन्हें प्याज़ी पर्वत भी कहा जाता था। ताजिकिस्तान में स्थित इस्माइल सामानी पर्वत इस पर्वतमाला का सबसे ऊँचा पहाड़ है।

सुमेरु एक गाँठ के रूप में है जहाँ विभिन्न दिशाओं में स्थित पर्वतश्रेणियाँ आकर मिलती हैं। यहाँ से उत्तर की ओर थान शान, पूर्व की ओर कुनलुन और कराकोरम, दक्षिणपूर्व की ओर हिमालय एवं पश्चिम की ओर हिंदूकुश पर्वतश्रेणी जाती है। पठार की औसत ऊँचाई २०,००० फुट है और घाटियाँ १२,००० से १४,००० फुट ऊँची है। अधिकांश भाग पर्वतीय एवं शेष पर घास के मैदान हैं। जलवायु शुष्क है जिससे यहाँ का जनजीवन कठोर हो जाता है। यहाँ अनेक झीलें स्थित हैं और यहीं ऑक्सस नदी का उद्गमस्थल भी है। 

जलवायु की विषमता यहाँ अधिक है, क्योंकि नवंबर से अप्रैल तक शीताधिक्य के कारण यह दुर्गम हो जाता है। अन्य महीनों में ताप अपेक्षाकृत ठीक रहता है। ताजिकिस्तानी क्षेत्र में सर्वोच्च स्टालिन शिखर २४,४९० फुट तथा चीन के क्षेत्र में मुस्ताग़ अता पर्वत पर कुंगूर की चोटी २५,१४६ फुट ऊँची है। शुष्क जलवायु एवं अनुपजाऊ होते हुए भी इस क्षेत्र में पूर्व पश्चिम को मिलानेवाले दो प्राचीन मार्ग हैं।

## विस्तार

= सुमेरु पर्वतों का विस्तार कहाँ से कहाँ तक है यह विवाद का विषय है, लेकिन इनका अधिकांश भाग ताजिकिस्तान के कूहिस्तोनी-बदख़्शान स्वशासित प्रांत और अफ़ग़ानिस्तान के बदख़्शान प्रान्त में स्थित है। उत्तर में यह किर्गिज़स्तान की अलाय घाटी के साथ साथ में तियान शान पहाड़ों से मिलते हैं जबकि दक्षिण में इनका मिलन अफ़ग़ानिस्तान के वाख़ान गलियारे, गिलगित-बल्तिस्तान और पाकिस्तान में हिंदू कुश पर्वतमाला से होता है। पूर्व में इस पर्वतमाला का अंत चीनी सीमा पर होता है। इसे ताजिकिस्तान का पठार माना जाता है। =

## सन्दर्भ


श्रेणी:मध्य एशिया के पर्वत
श्रेणी:अफ़्ग़ानिस्तान के पर्वत
श्रेणी:ताजिकिस्तान के पर्वत
श्रेणी:अफ़्ग़ानिस्तान की पर्वतमालाएँ
श्रेणी:ताजिकिस्तान की पर्वतमालाएँ
बानूछापर

**बानूछापर** बिहार राज्य के पश्चिमी चम्पारण जिले के बेतिया प्रखण्ड का एक पंचायत है। यह बेतिया जिला मुख्यालय से बिल्कुल सटा है। बेतिया स्टेशन बानूछापर पंचायत मे ही आता है। यहाँ के लोग जिले के अन्य पंचायतो के लोगो से काफी सुविधा सम्पन्न हैं।

श्रेणी:बिहार का भूगोल
क्यूबेक नगर

**क्यूबेक नगर** कनाडा के क्यूबेक प्रान्त की राजधानी है और इसके राष्ट्रीय राजधानी क्षेत्र में स्थित है। यह इस प्रान्त में, मॉण्ट्रियल के बाद दूसरा सर्वाधिक जनसंख्या वाला नगर है और मॉण्ट्रियल से २३३ किलोमीटर दक्षिण-पश्चिम में है। २००६ की कनाडियाई जनगणना के अनुसार, इस नगर की जनसंख्या ४,९१,१४२ जै और महानगरीय क्षेत्र में ७,१५,५१५ लोग रहते हैं।

## सन्दर्भ

श्रेणी:क्यूबेक
घड़ा

thumb|250px|right|धीरज का घड़ा
**घड़ा** कलश एक ऐसा पात्र जिसमें किसी वस्तु को एकत्र किया जा सके, घड़ा विशेषत: मिट्टी, व धातु के बनाये जाते हैं इतिहास में घड़े के प्रदुर्भाव का सभ्यता से सीधा संबध हैं। मानव सभ्यता के उदगम के साथ साथ कृषि जैसी तकनीक के अविष्कार के साथ ही वस्तुओं को इकट्ठा करने की आवश्यकता होने लगी और वस्तुओं के सरंक्षण व एकत्र करने की आवश्यकताओं ने घड़े जैसे पात्र का अविष्कार करवाया।
## घड़ा
एक पात्र (बर्तन) जो वस्तुओं को संचित व सरंक्षित करने के लिए प्रयोग में लाया जाता हैं। घड़ा मुख्यत:, जल, अनाज, व अन्य वस्तुओं जो श्रम के फ़लस्वरूप मानव को प्राप्त होती रही, उन्हे सरंक्षित करने का एक पात्र हैं। घड़ा सामाजिक जीवन का प्रतीक व सभ्यताओं में सामुदायिकता, व अन्न जल के सरंक्षण की कला का प्रतीक भी हैं। घड़ा जो भरने व रखने की वस्तु के रूप में प्रयोग होता है, का सन्दर्भ संचित कर्मों अर्थात भाग्य के रूप में भी लिया जाने लगा और पाप, पुण्य जैसे मानवीय कर्मों की मात्रा का मापन करने के लिए भी घड़े का प्रयोग होने लगा, जैसे पाप का घड़ा भर जाना।
मानव सभ्यता व संस्कृति में मानव के सामुदायिक तौर पर स्थापित होना, वस्तुओं का विनिमय, सरंक्षण, आदि घड़े के आविष्कार से संबधित होता है।
मिट्टी का छोटा घड़ा या सुराही को पानी से भरकर घर की उत्तर दिशा में रखने से पैसों की तंगी नहीं होती।

### घड़े के प्रकार
* कलश
* मटका, मटुकी
* डेग
* बटुआ
### घड़े का धार्मिक महत्व
मानव समाज में विशेषत: भारतीय सम्स्कृति में जन्म से लेकर मृत्यु तक सारे संस्कारों में मिट्टी के घड़े का प्रयोग किया जाता हैं।

चन्द्रमा और मंगल धनयोग का उदहारण :-
मिट्टी का घड़ा या सुराही को पानी से भरकर घर की उत्तर दिशा में रखने से पैसों की तंगी नहीं होती।
उत्तर दिशा कुबेर की दिशा है धन आने की दिशा है बुध की दिशा है बुद्धि ठीक रहेगी तो सब ठीक ही रहेगा

### मानव विज्ञान एंव पुरातत्व
घड़े के आकार प्रकार व निर्मित वस्तु से मनुष्य की सभ्यताओं व पर्यावास के बारे में अध्ययन करना सरल हुआ। 

## बाहरी कड़ियाँ
* पाप का घड़ा

श्रेणी:बर्तन
श्रेणी:हिन्दू प्रतीक
श्रेणी:जैन प्रतीक
श्रेणी:मिट्टी से बनी वस्तुएँ
रेणुकूट

**रेणुकूट** (Renukoot) भारत के उत्तर प्रदेश राज्य के सोनभद्र ज़िले में स्थित एक शहर है। राष्ट्रीय राजमार्ग ३९ यहाँ से गुज़रता है।

## विवरण
रेणुकूट एक औद्योगिक नगर है। यह शहर उर्जा के मामले मे बहुत ही अग्रसर है तथा प्रकृति का सुन्दर रूप यहाँ विराजमान है। विश्व की दुसरी सबसे बड़ी एलुमिनियम उत्पादक (HINDALKO RK BIRLA GROUP)  यहाँ पर है। उत्तर प्रदेश के पुर्वान्चल इलाके को बिजली सम्पुर्ण रूप से यहीं से पूर्ति की जाती है जिसका स्रोत गोविन्द बल्लभ पन्त सागर (रिहन्द परियोजना) है जो रिहन्द नदी पर स्थित है

## इन्हें भी देखें
* सोनभद्र ज़िला

## सन्दर्भ

श्रेणी:सोनभद्र ज़िला
श्रेणी:उत्तर प्रदेश के नगर
श्रेणी:सोनभद्र ज़िले के नगर
*
व्याध पतंग

**व्याध पतंग** या 'ड्रेगन फ्लाई' (Dragonfly) एक कीट है। इसकी बड़ी आँखें, दो जोड़ी मजबूत पारदर्शी पंख और हेलिकॉप्टर जैसा लम्बा शरीर इसकी मुख्य विशेषता हैं। अन्य कीटों की तरह इनके छः पैर होते हैं किन्तु ये ठीक से चल नहीं सकते।
यह भारत में अधिकतर स्थानों पर पाया जाता है, यह अधिकांश पानी के आसपास पाया जाता है।

## बाहरी कड़ियाँ
* Tree of Life Odonata
* 
* Identification key to dragonflies found in Ireland
* British Dragonfly Society
* Dragonflies and Damselflies (Odonata) of the United States
* Phaon (Pinhey's Heritage African Odonata Network)
* Dragonflies and damselflies on the UF / IFAS Featured Creatures Web site
* Photos of dragonflies from Asia-dragonfly.net, Africa-dragonfly.net, America-Dragonfly.net, Libellulasman.com and Odonata.su
* list of field guides to dragonflies, from the International Field Guides Database

श्रेणी:कीट
तिल

**तिल** (*Sesamum indicum*) एक पुष्पिय पौधा है। इसके कई जंगली रिश्तेदार अफ्रीका में होते हैं और भारत में भी इसकी खेती और इसके बीज का उपयोग हजारों वर्षों से होता आया है। यह व्यापक रूप से दुनिया भर के उष्णकटिबंधीय क्षेत्रों में पैदा किया जाता है। तिल के बीज से खाद्य तेल निकाला जाता है। तिल को विश्व का सबसे पहला तिलहन माना जाता है और इसकी खेती ५००० साल पहले शुरू हुई थी।

तिल वार्षिक तौर पर ५० से १०० सेøमीø तक बढता है। फूल ३ से ५ सेøमीø तथा सफेद से बैंगनी रंग के पाये जाते हैं। तिल के बीज अधिकतर सफेद रंग के होते हैं, हालांकि वे रंग में काले, पीले, नीले या बैंगनी रंग के भी हो सकते हैं।

तिल प्रति वर्ष बोया जानेवाला लगभग एक मीटर ऊँचा एक पौधा जिसकी खेती संसार के प्रायः सभी गरम देशों में तेल के लिये होती है। इसकी पत्तियाँ आठ दस अंगुल तक लंबी और तीन चार अंगुल चौड़ी होती हैं। ये नीचे की ओर तो ठीक आमने सामने मिली हुई लगती हैं, पर थोड़ा ऊपर चलकर कुछ अंतर पर होती हैं। पत्तियों के किनारे सीधे नहीं होते, टेढे़ मेढे़ होते हैं। फूल गिलास के आकार के ऊपर चार दलों में विभक्त होते हैं। ये फूल सफेद रंग के होते है, केवल मुँह पर भीतर की ओर बैंगनी धब्बे दिखाई देते हैं। बीजकोश लंबोतरे होते हैं जिनमें तिल के बीज भरे रहते हैं। ये बीज चिपटे और लंबोतरे होते हैं।

भारत में तिल दो प्रकार का होता है— सफेद और काला। तिल की दो फसलें होती हैं— कुवारी और चैती। कुवारी फसल बरसात में ज्वार, बाजरे, धान आदि के साथ अधिकतर बोंई जाती हैं। चैती फसल यदि कार्तिक में बोई जाय तो पूस-माघ तक तैयार हो जाती है। वनस्पतिशास्त्रियों का अनुमान है कि तिल का आदिस्थान अफ्रीका महाद्वीप है। वहाँ आठ-नौ जाति के जंगली तिल पाए जाते हैं। पर 'तिल' शब्द का व्यवहार संस्कृत में प्राचीन है, यहाँ तक कि जब अन्य किसी बीज से तेल नहीं निकाला गया था, तव तिल से निकाला गया। इसी कारण उसका नाम ही 'तैल' (=तिल से निकला हुआ) पड़ गया। अथर्ववेद तक में तिल और धान द्वारा तर्पण का उल्लेख है। आजकल भी पितरों के तर्पण में तिल का व्यवहार होता है।

वैद्यक में तिल भारी, स्निग्ध, गरम, कफ-पित्त-कारक, बलवर्धक, केशों को हितकारी, स्तनों में दूध उत्पन्न करनेवाला, मलरोधक और वातनाशक माना जाता है। तिल का तेल यदि कुछ अधिक पिया जाय, तो रेचक होता है।

## सन्दर्भ

श्रेणी:पौधा
श्रेणी:मसाले
श्रेणी:तैल बीज
श्रेणी:फ़सलें
श्रेणी:तिल
श्रेणी:औषधीय पौधे
अभिकर्मक

right|thumb|250px|बहुत सारी अभिक्रियाओं में '''गंधक''' (सल्फर) अभिकर्मक का काम करता है।
उस पदार्थ या यौगिक को **अभिकर्मक** (reagent) कहते हैं जो किसी तंत्र में रासायनिक अभिक्रिया उत्पन्न करने के लिये डाला या मिलाया जाता है। उस पदार्थ को भी अभिकर्मक कहेंगे जिसे यह जांचने के लिये मिलाया जाता है कि कोई अभिक्रिया होती है या नहीं। इस तरह के कुछ वैश्लेषिक अभिकर्मक हैं - फेहलिंग का अभिकर्मक (Fehling's reagent), मिलॉन का अभिकर्मक (Millon's reagent) तथा टॉलीन का अभिकर्मक (Tollens' reagent)।अभिकर्मको का प्रयोग द्रव अथवा सांद्र रूप में किया जाता है। 

अभिकर्मक
ग्रीज

250px|right|thumb|ग्रीज का डिबा 
अर्धठोस स्नेहकों (लुब्रिकैंट्स) को **ग्रीज** (grease) कहते हैं। ग्रीस में कोई साबुन तथा खनिज तेल या वनस्पति तेल का इमल्सन होता है। ग्रीस की विशेषता है कि आरम्भ में उनकी श्यानता अधिक होती है किन्तु दाब पड़ने के बाद यह श्यानता घटकर लगभग उस तेल के बराबर रह जाती है जिससे ग्रीज बना होता है। इस प्रकार यह तैलीय स्नेहक जैसा ही प्रभाव पैदा करता है।

## इन्हें भी देखें
*स्नेहक (लुब्रिकैंट)

## बाहरी कड़ियाँ
* U.S. Army Corps of Engineers grease definition and application guide (PDF file)
* U.S. Army Corps of Engineers grease definition and application guide (PDF file)

श्रेणी:स्नेहक
मद्रास शेयर बाज़ार

**मद्रास शेयर बाज़ार** (म॰शे॰बा॰, Madras Stock Exchange) भारत के चेन्नई शहर में स्थित एक शेयर बाज़ार है। सन् १९३७ में स्थापित होने वाला यह शेयर बाज़ार भारत का चौथा और दक्षिण भारत का पहला शेयर बाज़ार था। २००१ में इसमें ३०.९ अरब रुपयों की ख़रीद-बिक्री हुई जो भारत के मुख्य बम्बई शेयर बाज़ार और भारत के राष्ट्रीय शेयर बाज़ार के लेनदेन का केवल ३.५% था।

१९९६ में म॰शे॰बा॰ का पूर्ण कम्प्यूटरीकरण कर दिया गया और उसपर चेन्नई-भर की १२० दलाल कम्पनियाँ सक्रीय हो गई। इस शेयर बाज़ार में १,७८५ कम्पनियाँ पंजीकृत हैं जिनके शेयर ख़रीदे-बेचे जा सकते हैं। यहाँ रोज़ाना १० बजे सुबह से ३:३० बजे दोपहर तक व्यापार चलता है।

## इन्हें भी देखें
* शेयर बाज़ार
* चेन्नई

## सन्दर्भ


श्रेणी:भारत के शेयर बाज़ार
श्रेणी:चेन्नई
आइंस्टीनियम

**आइंस्टीनियम** () तत्व अमरीका के ताप न्यूक्लीय विस्फोट के रेडियमधर्मी मलबे में पाया गया था। इसका नाम विश्वविख्यात वैज्ञानिक आइंस्टाइन के नाम पर रखा गया है। 

आंइस्टीनियम की खोज १९५२ ई. में ही हो गई थी लेकिन काफी समय तक यह प्रचुर मात्रा में तैयार नहीं किया जा सका। यूरेनियम द्वारा न्यूट्रान अवशोषित होने से इसका निर्माण हुआ था। उस ताप न्यूक्लीय विस्फोट में भारी मात्रा में न्यूट्रानों का द्रावक उत्पन्न हुआ जिसके कारण यूरेनियम नाभिक १७ न्यूट्रानों का अवशोषण कर पाया और फलस्वरूप यह तत्त्व बन सका। १९५४ ई. लगभग एक ही समय, कैलीफोर्निया विश्वविद्यालय, ओरेगन प्रयोगशाला (अमरीका) और स्टाकहोम प्रयोगशाला में तत्त्व ९९ का निर्माण किया गया। यूरेनियम-२३८ पर नाइट्रोजन नाभिक की अभिक्रिया द्वारा यह तत्त्व बनाया गया। १९६१ ई. में एक अधिक न्यूट्रान प्लक्स वाले रिएक्टर में प्लूटोनियम २३९ के विकिरणन द्वारा प्रचुर मात्रा में इसको तैयार किया गया। इसकी परमाणुसंख्या ९९ तथा अर्धआयु २० दिन है। यह ६.६ एम.ई. वोल्ट ऊर्जा के अल्फाकण उत्सर्जित करता है। इसका रासायनिक सूत्र **Es** है। अब तक इसके चार समस्थानिक पाए गए हैं।

## बाहरी कड़ियाँ
* Age-related factors in radionuclide metabolism and dosimetry: Proceedings – contains several health related studies of einsteinium

श्रेणी:रासायनिक तत्व
श्रेणी:ऐक्टिनाइड
श्रेणी:कृत्रिम तत्व
आनंद (स्थविर)

**आनंद** (स्थविर) बौद्ध धर्म की मान्यताओं के अनुसार बुद्ध के चेचेर भाई थे जो बुद्ध से दीक्षा लेकर उनके निकटतम शिष्यों में माने जाने लगे थे। वे सदा भगवान्‌ बुद्ध की निजी सेवाओं में तल्लीन रहे। वे अपनी तीव्र स्मृति, बहुश्रुतता तथा देशनाकुशलता के लिए सारे भिक्षुसंघ में अग्रगण्य थे। बुद्ध के जीवनकाल में उन्हें एकांतवास कर समाधिभावना के अभ्यास में लगने का अवसर प्राप्त न हो सका। महापरिनिर्वाण के बाद उन्होंने ध्यानाभ्यास कर अर्हत्‌ पद का लाभ किया और जब बुद्धवचन का संग्रह करने के लिए वैभार पर्वत की सप्तपर्णी गुहा के द्वार पर भिक्षुसंघ बैठा तब स्थविर आनंद अपने योगबल से, मानो पृथ्वी से उद्भूत हो, अपने आसन पर प्रकट हो गए। बद्धोपदिष्ट धर्म का संग्रह करने में उनका नेतृत्व सर्वप्रथम था।
## सन्दर्भ

श्रेणी:बुद्ध के शिष्य
श्रेणी:अर्हत
आकृतिविद्या

300px|right|thumb|उन्नीसवीं शती में लिखी गयी एक पुस्तक में चेहरे दिखाकर व्याख्या की गयी है। 
**आकृतिविद्या** (Physiognomy / फ़िज़िआनॉमी) एक असत् विद्या है जिसमें शरीर और उसके विभिन्न अंगों की बनावट तथा उनकी ज्ञापक मुद्राओं एवं चेष्टाओं, विशेषरूप से चेहरे की आकृति तथ अभिव्यक्ति को आधार बनाकर व्यक्ति की संवेगात्मक और अन्य मानसिक दशाओं की व्याख्या एवं विश्लेषण किया जाता है। प्रसिद्ध जर्मन शरीर-रचना-विज्ञानी फ्रांज जोसेफ गाल (१७५८-१८२८) ने १७९६ ई. में इस विद्या को व्यवस्थित रूप प्रदान किया। सामान्यत: मुखाकृति के आधार पर व्यक्ति की मानसिक दशाओं का उद्घाटन ही इस विद्या का अभिप्रेत माना जाता है। कुछ लोग कपाल विद्या (फ्रेनॉलॉजी) को आकृतिविद्या का पर्याय बताते हैं किंतु आस्ट्रियन शरीर-रचना-विज्ञानी जोहान्न कैस्पर स्परज्हीम (१७७६-१८३२) ने गाल के 'करोटि विज्ञान' (क्रेनियालांजी) को 'कपालविद्या' (फ्रेनॉलॉजी) संज्ञा दी थी।

## बाहरी कड़ियाँ
* "Ugly Criminals", H. Naci Mocan and Erdal Tekin, December 2005
* A rounder face 'means men are more aggressive'
* Selected images from: Porta, Giambattista della: De humana physiognomonia libri IIII (Vico Equense, 1586). Historical Anatomies on the Web. National Library of Medicine.
* How your looks betray your personality
* Women's traits 'written on face' (BBC News Wednesday, 11 फ़रवरी 2009)
* "On Physiognomy" - An Essay by Arthur Schopenhauer

*
श्रेणी:Phrenology
श्रेणी:History of neuroscience
आयडोफार्म

**आयोडोफार्म** (Iodoform) एक रासायनिक यौगिक है। इसके चमकदार पीले पत्राकार रवे (क्रिस्टल) होते हैं। इसमें विचित्र गंध होती है। यह पानी में कम घुलता है लेकिन ऐल्कोहल और ईथर में घुल जाता है। ऐल्कोहल या एसीटोन में थोड़ा सा आयोडीन और क्षार डालकर यह बनाया जा सकता है। इसका रासायनिक सूत्र CHI3 है। आयोडोफार्म का उपयोग चिकित्सा में कीटाणुनाशक गुणों के कारण घाव पर लगाने में होता था। लेकिन इसमें दुर्गंध होने के कारण अब इसके स्थान पर अन्य औषधियों का प्रयोग होने लगा है। 

## बाहरी कड़ियाँ
* MSDS at Oxford University
* MSDS at JT Baker
* A Method for the Specific Conversion of Iodoform to Carbon Dioxide
* Article at 1911 Encyclopaedia Britannica
* Preparation

श्रेणी:रासायनिक यौगिक
कोणीय वेग

200px|right|thumb|कोणीय वेग 

समय के साथ ध्रुवांतर (radius vector) द्वारा घुमे गए कोण की दर को **कोणीय वेग** (angular velocity) कहते हैं। इसका संकेत \omega है। यदि समय \mathbf{t} में ध्रुवान्तर, कोण \mathbf{\theta} से घूम गया हो, तो-

**<math>\omega</math>** = \mathbf{\theta} \mathbf{\big /} \mathbf{t} रेडियन / सेकेंड (S.I.)

कोणीय वेग एक सदिश राशि है (इसे छद्म सदिश कहना अधिक सही है)। इसकी दिशा वस्तु के तात्क्षणिक घूर्णन तल के लम्बवत (अर्थात् घूर्णन अक्ष की दिशा में) होती है।

## कोणीय वेग तथा रेखीय वेग में सम्बन्ध

मान लें कि \mathbf{t} समय में कोई वस्तु \mathbf{P} से \mathbf{Q} तक चलती है और यदि \mathbf{P}{Q} = \mathbf{S} हो, तो

वस्तु का रेखीय चाल \mathbf{V} = \mathbf{S} \mathbf{\big /} \mathbf{t}

\omega = \mathbf{\theta} \mathbf{\big /} \mathbf{t}, जब \mathbf{\theta} रेडियन में मापा जाता है तो-

\mathbf{\theta} = \mathbf{S} \mathbf{\big /} \mathbf{r}

\omega = \frac{S\big /r}{t} = \frac{I}{r} = \frac{S}{t} = \frac{V}{r}

\therefore \mathbf{V} = \mathbf{r} \mathbf{x} \omega

अर्थात **रेखीय वेग = त्रिज्या <math>\times</math> कोणीय वेग**

## इन्हें भी देखें
*कोणीय संवेग
*कोणीय त्वरण
*कोणीय विस्थापन
*कोणीय आवृत्ति
*घूर्णन

## बाहरी कड़ियाँ
* A college text-book of physics By Arthur Lalanne Kimball (*Angular Velocity of a particle*)

श्रेणी:कोण
श्रेणी:भौतिक राशियाँ
उत्पादन

उद्योगों द्वारा किसी वस्तु तथा सेवा का निर्माण करना। जिससे मानवीय आवश्यकताओं की पूर्ति की जा सकती है उसे उत्पाद कहते है।

## आधारभूत कारक
उत्पादन के लिए चार मूल आवश्यकताएँ होती हैं।
* 1- भूमि तथा अन्य प्राकृतिक संसाधन जैसे जल, वन, खनिज।
* 2- श्रम। 
* 3- भौतिक पूँजी अर्थात उत्पादन के प्रत्एक स्तर पर आई लागत। 
* 4 मानव पूँजी।

## इन्हें भी देखें
*उत्पादकता
*उत्पादकता वृद्धि करने वाली प्रौद्योगिकियाँ
* श्रम

## बाहरी कड़ियाँ

श्रेणी:अर्थशास्त्र
सिस्टायटिस

मूत्राशय सूजन को सिस्टायटिस कहते हैं। यह अलग संलक्षण या सिंड्रोम
के किसी एक का परिणाम है। यह ज्यादातर जीवाणु संक्रमण होता है और इससे एक मूत्र पथ के संक्रमण के रूप में जाना जाता है।
यह मूत्र पथ के संक्रमण है एक सबसे सामान्य कारण बैक्टीरिया द्वारा एक संक्रमण के रूप में संदर्भित किया जाता है जो मामले में यह है।

## संकेत और लक्षण
* कम श्रोणि में दबाव 
* दर्दनाक लघुशंक (दिशुरिया) 
* दर्दनाक पेशाब (पोलियुरिया) या तत्काल पेशाब करने की ज़रुरत (मूत्र अविलंबिता)
* रात में पेशाब करने की आवश्यकता ((निशामेह, प्रोस्टेट कैंसर या BPH के समान)
* असामान्य मूत्र (बादली) रंग, एक मूत्र पथ के संक्रमण के समान 
* बहुत ज़्यादा मूत्र गंध

## विभेदक निदान
सिस्टायटिस के कई अलग चिकित्सकीय प्रकार होते हैं। प्रत्येक चिकित्सकीय के अलग-अलग, अद्वितीय एटियलजि (बीमारी की उत्पत्ति) और चिकित्सीय दृष्टिकोण होते हैं। सिस्ताई 

* अभिघातजन्य सिस्टायटिस महिलाओं में शायद, सिस्टायटिस का सबसे आम रूप है और असामान्य रूप से सशक्त संभोग के द्वारा आम तौर पर चोट पोहंचाता है। इस के बादबैक्टीरिया सिस्टायटिस, ज़्यादातर कॉलिफोर्म बैक्टीरिया, मूत्राशय मूत्रमार्ग में आंत्र के माध्यम से बैक्टीरिया होता है।
* इन्तर्सिशियल सिस्टायटिस (आईसी, मूत्राशय की चोट के कारण निरंतर जलन होती है और शायद ही कभी संक्रमण की उपस्थिति होती है। आईसी रोगियों को अक्सर वर्षों के लिए कर रहे यूटीआई cystitis / के साथ misdiagnosed पहले वे कहा जाता है कि उनके मूत्र संस्कृतियों नकारात्मक हैं। एंटीबायोटिक दवाओं के आईसी के उपचार में इस्तेमाल नहीं कर रहे। आईसी के कारण अज्ञात है, हालांकि कुछ लगता है यह autoimmune जहां प्रतिरक्षा प्रणाली हमलों मूत्राशय हो सकता है। कई चिकित्सा अब उपलब्ध हैं। 
* इसिंनोफ्य्लिक सिस्टायटिस का बायोप्सी के माध्यम से निदान होता है। ऐसे मामलों में, मूत्राशय दीवार इसिनोफिल्स से उच्च संख्या में प्रवेश करते हैं। इसिंनोफ्य्लिक सिस्टायटिस का कारण भी अज्ञात है हालांकि बच्चों में यह कुछ दवाओं के द्वारा सक्रिय हो जाने की जानकारी है। कुछ इसका इंटरस्तैशियल सिस्टायटिस के रूप में विचार करते हैं।
* रक्तस्रावी सिस्टायटिस, सैक्लोफोस्मैद, आइफोस्मैदे और रदिअशिन (विकिरण) के पक्ष प्रभाव के रूप में हो सकती हैं। रदिअशिन (विकिरण) सिस्टायटिस, रक्तस्रावी सिस्टायटिस का एक रूप, कैंसर के इलाज के लिए विकिरण चिकित्सा के दौर से गुजरते रोगियों का एक दुर्लभ परिणाम है 
* महिलाओं में यौन सक्रिय सबसे आम कारण *ई.* कोलाई और * स्ताफिलोकोकुस सप्रोफय्तिकुस* होते हैं।

## नैदानिक दृष्टिकोण
* मूत्र का विश्लेषण से सफेद रक्त कोशिकाओं सफेद रक्त कोशिकाओं का पता चलता है। 
* एक मूत्र संस्कृति (साफ पकड़) या मूत्र नमूना जो के केथराइज़शिन से लिया गया हो, मूत्र में जीवाणु के प्रकार और उपचार के लिए उपयुक्त एंटीबायोटिक का निर्धारण किया जा सकता है।

## उपचार
उपचार के अंतर्निहित कारणों पर निर्भर करता है।

## सन्दर्भ

श्रेणी:सफेद रक्त कोशिकाओं
श्रेणी:सूक्ष्म जीव-विज्ञान
श्रेणी:मूत्र संबंधी बीमारियों की स्थिति
आन (रूसी सम्राज्ञी)

right|thumb|300px|रूसी सम्राज्ञी '''आन'''
**आन्ना** (रूसी: Анна) (7 फ़रवरी 1693 – 28 अक्टूबर 1740) ; रूस की सम्राज्ञी, महान्‌ पीटर के भाई ईवान पंचम की पुत्री।

## परिचय
मास्को के निकटस्थ इसमाइलोर्वा में मां के पास प्राचीन रीति रस्मों के बीच बचपन उपेक्षा और घृणा में बीता। बाद में पीटर ने इसकी संरक्षता ग्रहण की। १७१० में कूरलैंड के ड्यूक फ्रेडरिक विलियम से विवाह हुआ लेकिन पति लेनिनग्राद से घर जाते हुए रास्ते में मर गया। विधवा आन को कूरलैंड की शासिका बनाकर वहाँ रहने के लिए बाध्य किया गया। काउंट पीटर वेस्ट टूवे रूसी रेजीडेंट बनाया गया। यह इसके प्रेमियों में से एक था। बाद में वीरेन रेजीडेंट नियुक्त किया गया। पीटर द्वितीय के मरने पर आन रूस की साम्राज्ञी हुई (३० जनवरी १७३०)।

२६ फ़रवरी को आन ने मास्को में प्रवेश किया। ९ मार्च को राज्य में विप्लव हुआ और प्रिवी कौंसिल (सरदार परिषद्) का अंत कर उसने अपने को 'ऑटोक्राट' घोषित कर दिया।

आन वासना और क्रूरता की पुतली थी। हजारों को फाँसी दी गई और हजारों साइबेरिया को निर्वासित कर दिए गए। बौनों को दरबार में रखा और बागों और उद्यानों में हर किस्म के जानवर रखे, जिनपर राजमहल की खिड़की से यह गोली चलाती थी। लेकिन सरदारों पर से एक-एक करके प्रतिबंध उठ गए। 'कोर ऑव पाजेज़' की स्थापना की गई, जिसमें सरदारों तथा सामंतों के लड़के साधारण लोगों से पृथक्‌ उच्च सैनिक शिक्षा पाते थे। सैनिक सेवा की अवधि भी आजन्म की जगह २५ वर्ष कर दी गई।

किंतु विदेशी संबंधों में आन को सफलता मिली और रूस की प्रतिष्ठा भी बढ़ी। क्रीमिया युद्ध (१७३६-३९) साढ़े चार साल चला और अजोन शहर लेकर ही संतोष करना पड़ा, पर इससे उस्मानी साम्राज्य की अजेयता का विश्वास लुप्त हो गया। तातार लुटेरों का अंत हो गया। 'स्टेंपे' में सफलता मिलने से रूस की प्रतिष्ठा बढ़ी और इसके कारण यूरोप के मामले में रूस की बात ध्यान से सुनी जाने लगी।

२८ अक्टूबर १७४० को इसकी मृत्यु हुई। इससे पहले इसने अपने चचेरे भाई इवान षष्ठ को अपना उत्तराधिकारी बनाया और वोरेन को उसका रीजेंट नियुक्त किया।

श्रेणी:रूस का इतिहास
चुम्बकीय क्षेत्र

thumb|250px|किसी चालक में प्रवाहित विद्युत धारा '''I''', उस चालक के चारों ओर एक चुम्बकीय क्षेत्र '''B''' उत्पन्न करती है।
चुंबकीय **क्षेत्र** विद्युत धाराओं और चुंबकीय सामग्री का चुंबकीय प्रभाव है। किसी भी बिन्दु पर चुंबकीय क्षेत्र दोनों, *दिशा* और *परिमाण* (या शक्ति) द्वारा निर्दिष्ट किया जाता है; इसलिये यह एक सदिश क्षेत्र है। चुम्बकीय क्षेत्र गतिमान विद्युत आवेश और मूलकणों के अंतर्भूत चुंबकीय आघूर्ण द्वारा उत्पादित होता है।

'चुम्बकीय क्षेत्र' शब्द का प्रयोग दो क्षेत्रों के लिये किया जाता है जिनका आपस में निकट सम्बन्ध है, किन्तु दोनों अलग-अलग हैं। इन दो क्षेत्रों को  तथा , द्वारा निरूपित किया जाता है।  की ईकाई अम्पीयर प्रति मीटर (संकेत: A&middot;m−1 or A/m) है और  की ईकाई टेस्ला (प्रतीक: T) है।

चुम्बकीय क्षेत्र दो प्रकार से उत्पन्न (स्थापित) किया जा सकता है- (१) गतिमान आवेशों के द्वारा (अर्थात, विद्युत धारा के द्वारा) तथा (२) मूलभूत कणों में निहित चुम्बकीय आघूर्ण के द्वारा विशिष्ट आपेक्षिकता में, विद्युत क्षेत्र और चुम्बकीय क्षेत्र, एक ही वस्तु के दो पक्ष हैं जो परस्पर सम्बन्धित होते हैं। 

चुम्बकीय क्षेत्र दो रूपों में देखने को मिलता है, (१) स्थायी चुम्बकों द्वारा लोहा, कोबाल्ट आदि से निर्मित वस्तुओं पर लगने वाला बल, तथा (२) मोटर आदि में उत्पन्न बलाघूर्ण जिससे मोटर घूमती है। आधुनिक प्रौद्योगिकी में चुम्बकीय क्षेत्रों का बहुतायत में उपयोग होता है (विशेषतः वैद्युत इंजीनियरी तथा विद्युतचुम्बकत्व में)। धरती का चुम्बकीय क्षेत्र, चुम्बकीय सुई के माध्यम से दिशा ज्ञान कराने में उपयोगी है। विद्युत मोटर और विद्युत जनित्र में चुम्बकीय क्षेत्र का उपयोग होता है। 

## लॉरेंज बल
****
किसी चुम्बकीय क्षेत्र B में, v वेग से गतिमान, q आवेश वाले कण पर लगने वाला बल है, 
: \mathbf{F} = q\mathbf{v} \times \mathbf{B}

## सन्दर्भ

## इन्हें भी देखें
*स्थायी चुम्बक
*विद्युतचुम्बकत्व
*चुम्बकीय पदार्थ
अधिशोषण

किसी गैस, द्रव या घुले हुए ठोस के परमाणुओं, आयनों, जैवाणुओं या अणुओं का किसी सतह (surface) से चिपकना (adhesion) **अधिशोषण** (Adsorption) कहलाता है। यह क्रिया शोषण (absorbtion) से इस अर्थ में अलग है कि शोषण में कोई तरल किसी द्रव या ठोस में घुस जाता है।

अधिशोषण में अधिशोषक की सतह पर अधिशोषित की एक फिल्म बन जाती है।

## बाहरी कड़ियाँ
* Adsorption Chillers, at Eco-maxchillers.com
* Derivation of Langmuir and BET isotherms, at JHU.edu
* Carbon Adsorption, at

अधिशोषण
श्रेणी:सतही रसायनिकी
अल्फ्रेड बुकरर

thumb|right|150px|Alfred Bucherer
**अल्फ्रेड हेनरिक बुकरर** (९ जुलाई १८६३, कोलोन-१६ अप्रैल १९२७ बॉन) एक जर्मन भौतिक विज्ञानी था जो सापेक्षिक द्रव्यमान पर अपने प्रयोगों के लिए जाना जाता है। उसने "सापेक्षता के सिद्धांत" शब्गदांश भी गढ़ा था।

## इन्हें भी देखें
विशेष सापेक्षता के इतिहास

## स्रोत

## प्रकाशन

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

श्रेणी:1863 births
श्रेणी:1927 deaths
श्रेणी:German physicists
श्रेणी:Mass spectrometrists
अनुनादक

right|thumb|250px|एक आयताकार अनुनादक में उत्पन्न अप्रगामी तरंगें
कोई भी युक्ति या तंत्र जो अनुनादी व्यवहार प्रदर्शित करती हो, **अनुनादक** (resonator) कहलाती है। इसका अर्थ है कि यह कुछ विशेष आवृत्तियों पर अन्य आवृत्तियों की अपेक्षा सहज रूप में अधिक आयाम के साथ दोलन करती है। अनुनादक, यांत्रिक और विद्युतचुम्बकीय दोनो तरह के हो सकते हैं। इनका उपयोग किसी विशेष आवृत्ति का संकेत पैदा करना तथा किसी मिश्रित संकेत से किसी विशेष आवृत्ति को फिल्टर करना हो सकता है।

**कोटर अनुनादक** (cavity resonator) शब्द प्रायः विद्युतचुम्बकीय अनुनादकों के लिये प्रयुक्त होता है। जबकि श्रव्य तरंगों के अनुनाद के लिये लिये प्रयुक्त खोखले पात्रों को हेल्मोल्ज अनुनादक (Helmholtz resonators.) कहते हैं।

## इन्हें भी देखें
* अनुनाद
* दोलन

## सन्दर्भ

श्रेणी:ध्वनिकी
श्रेणी:विद्युत चुम्बकत्व
श्रेणी:वाद्य यंत्र भाग व सहायक वस्तुएँ
बसव जयंती

**बसव जयंती ** वीरशैव लिंगायत हिंदू धर्म का सर्वाधिक महत्त्वपूर्ण त्यौहार है। यह पूरे भारत में हर्षोल्लास सहित मनाया जाता है। इसमें लिंगायत मत के प्रसारक बसव की जयंती मनायी जाती है।

श्रेणी:कर्नाटक की संस्कृति
श्रेणी:लिंगायत मत
फ्रांसिस ज़ेवियर

गोआ में 450 सालों से सेंट फ्रांसिस जेवियर का शरीर आज भी सुरक्षित है। 

**फ्रांसिस ज़ेवियर** का जन्म 7 अप्रैल, 1506 ई. को स्पेन में हुआ था। पुर्तगाल के राजा जॉन तृतीय तथा पोप की सहायता से वे जेसुइट मिशनरी बनाकर 7 अप्रैल 1541 ई को भारत भेजे गए और 6 मार्च 1542 ई. को गोवा पहुँचे जो पुर्तगाल के राजा के अधिकार में था। गोवा में मिशनरी कार्य करने के बाद वे मद्रास तथा त्रावणकोर गए। यहाँ मिशनरी कार्य करने के उपरांत वे 1545 ई. में मलाया प्रायद्वीप में ईसाई धर्म का प्रचार करने के लिए रवना हो गए। उन्होंने तीन वर्ष तक धर्म प्रचारक (मिशनरी) कार्य किया। मलाया प्रायद्वीप में एक जापानी युवक से जिसका नाम हंजीरो था, उनकी मुलाकात हुई। सेंट जेवियर के उपदेश से यह युवक प्रभावित हुआ। 1549 ई. में सेंट ज़ेवियर इस युवक के साथ पहुँचे। जापानी भाषा न जानते हुए भी उन्होंने हंजीरों की सहायता से ढाई वर्ष तक प्रचार किया और बहुतों की खिष्टीय धर्म का अनुयायी बनाया।

जापान से वे 1552 ई. में गोवा लौटे और कुछ समय के उपरांत चीन पहुँचे। वहाँ दक्षिणी पूर्वी भाग के एक द्वीप में जो मकाओ के समीप है बुखार के कारण उनकी मृत्यु हो गई। मिशनरी समाज उनको काफी महत्व का स्थान देता और उन्हें आदर तथा सम्मान का पात्र समझता, है क्योंकि वे भक्तिभावपूर्ण और धार्मिक प्रवृत्ति के मनुष्य थे। वे सच्चे मिशनरी थे। संत जेवियर ने केवल दस वर्ष के अल्प मिशनरी समय में 52 भिन्न भिन्न राज्यों में यीशु मसीह का प्रचार किया। कहा जाता है, उन्होंने नौ हजार मील के क्षेत्र में घूम घूमकर प्रचार किया और लाखों लोगों को यीशु मसीह का शिष्य बनाया। 

श्रेणी:१५०६ जन्म
श्रेणी:१५५२ मृत्यु
श्रेणी:स्पेनिश संत
श्रेणी:स्पेनिश रोमन कैथोलिक संत
श्रेणी:चीन में कैथोलिक संत
श्रेणी:जापान में कैथोलिक संत
श्रेणी:१५वीं शताब्दी के कैथोलिक संत
श्रेणी:१६वींण शताभ्दी के कैथोलिक लोग
श्रेणी:एंग्लिकन संत
ओवर-द-काउंटर (Over-the-counter)(वित्त)

**ओवर-द-काउंटर** (**OTC**) या **बंद विनिमय (off-exchange)** व्यापार का अर्थ है सीधे दो पार्टियों के बीच वित्तीय साधनों जैसे स्टॉक, बांड, वस्तुओं, या डेरिवेटिव का व्यापार करना. 

यह विनिमय व्यापार (exchange trading) के विपरीत है, जिसमें व्यापार के उद्देश्य से सुविधाओं का निर्माण किया जाता है (अर्थात *विनिमय*), जैसे भावी विनिमय या स्टॉक का विनिमय. 
 

## ओटीसी - द्वारा बेचे गए स्टॉक (OTC-traded stocks).
अमेरिका में, स्टॉक में ओवर-द-काउंटर व्यापार बाजार निर्माताओं द्वारा किया जाता है, जो डीलरों के बीच कोटेशन सेवाओं जैसे पिंक कोट पिंक ओटीसी बाजार द्वारा संचालित) और ओटीसी बुलेटिन बोर्ड (ओटीसीबीबी) का उपयोग करते हुए पिंक शीट्स सुरक्षाओं और ओटीसीबीबी में बाजार बनाते हैं। 
ओटीसी स्टॉक न तो आम तौर पर सूचीबद्ध होते हैं और ना ही किसी स्टॉक विनिमय में इनका व्यापार किया जाता है, हालांकि विनिमय में सूचीबद्ध स्टॉक तीसरे बाजार में ओटीसी द्वारा बेचे जा सकते हैं। 
हालांकि ओटीसीबीबी पर उद्धृत स्टॉक अमेरिकी सुरक्षा और विनिमय आयोग (U.S. Securities and Exchange Commission) (SEC) के विनियमनों के अनुसार होने चाहिए, अन्य ओटीसी स्टॉक, जैसे वे स्टॉक जिन्हें पिंक शीट्स सुरक्षाओं की श्रेणी में रखा गया है, को रिपोर्टिंग की जरुरत नहीं होती है, जबकि वे स्टॉक जिन्हें ओटीसीक्यूएक्स की श्रेणी में रखा गया है, वे पिंक ओटीसी बाजार के माध्यम से वैकल्पिक प्रकटीकरण दिशानिर्देशों के अनुरूप हैं। 
 

## ओटीसी संविदा
एक ओवर-द-काउंटर संविदा एक द्विपक्षीय संविदा है जिसमें दो पार्टियां इस बात पर सहमत हो जाती हैं कि भविष्य में कोई विशेष व्यापार या समझौता कैसे किया जाएगा. 
यह आमतौर पर सीधे अपने ग्राहकों के लिए एक निवेश बैंक से होता है। 
फॉरवर्ड और स्वैप ऐसे ठेकों के प्रमुख उदाहरण हैं। इसे ज्यादातर कम्पयूटर या टेलीफोन के माध्यम से किया जाता है। डेरिवेटिव के लिए, इन समझौतों का संचालन आमतौर पर एक अंतर्राष्ट्रीय स्वैप और डेरिवेटिव एसोसिएशन एग्रीमेंट के द्वारा होता है। 

ओटीसी बाजार के इस हिस्से को कभी कभी "चौथा बाजार" कहा जाता है। 

एनवायएमईएक्स (NYMEX) सामान्य रूप से व्यापार किये जाने वाले ओटीसी उर्जा डेरिवेटिव के स्लेट के लिए एक समाशोधन प्रणाली बनायी है जो कई द्विपक्षीय ओटीसी लेनदेन प्रतिपक्षों को क्लियरपोर्ट के लिए व्यापार स्थानान्तरण हेतू आपस में समझौता करने में मदद करती है, विनिमय के स्पष्टीकरण में मदद करती है, इस प्रकार से, प्रारंभिक ओटीसी लेनदेन समकक्षों के प्रदर्शन जोखिम और ऋण को ख़त्म करती है। 
 

श्रेणी:स्टॉक बाजार
श्रेणी:डेरिवेटिव
ज़ेनो

यूनानी तत्वदर्शी **ज़ेनो** (Zeno, 495-435 ईo पूo) का जन्म एलिया में हुआ था। गणितजगत्‌ में इनकी प्रसिद्धि के मुख्य कारण अपने परम मित्र पार्मेनिदेस के तर्कों की रक्षा के निमित्त आविष्कृत चार असत्याभास (paradoxes) हैं, जिनमें सातत्य, अनंत एवं अत्यल्प के सामान्य विचार विद्यमान हैं। 435 ईo पूo में राजद्रोह अथवा ऐसे ही किसी अपराध के कारण इनको अपनी जान से हाथ धोना पड़ा।

## बाहरी कड़ियाँ
* Zeno of Elea - MacTutor
* Plato's ''Parmenides''.
* Aristotle's ''Physics''.

श्रेणी:प्राचीन यूनानी दार्शनिक
श्रेणी:यूनान
जैलप

अंगूठाकार|जैलप के प्राथमिक रासायनिक घटकों में से एक स्कैमोनिन की रासायनिक संरचना
**जैलप** (Jalap) मेक्सिको में उत्पन्न होनेवाली एक लता, एक्सोगोनियम जैलपा (Exogonium Jalapa), की जड़ को कहते हैं। यह भारत, लंका आदि में भी उपजाई जाती है। जड़ को पीसकर हलके बादामी रंग का चूर्ण तैयार किया जाता है। जैलप में एक प्रकर की राल होती है। इसका रेचक (exhaust) प्रभाव इसी राल के कारण होता है।

चिकित्सा में य 17वीं शताब्दी से प्रयुक्त हो रहा है। यह बड़ा प्रबल रेचक है। मात्रा अधिक हो जाने पर बहुत अधिक दस्त आ जाते हैं तथा स्थिति चिंताजनक हो सकती है।

इसका चूर्ण प्राय: एक ग्राम की मात्रा में दिया जाता है।

जैलप की राल भूरे लाल रंग के चमकदार थक्कों अथवा भूरे चूर्ण के रूप में मिलती है। इसका स्वाद तीक्ष्ण होता है। राल प्राय: 125 मिलीग्राम की मात्रा में दी जाती है।

श्रेणी:जड़ी बूटी
श्रेणी:वनस्पति
स्वयंसेवकों का कदमताल

**स्वयंसेवकों का कदमताल**, चीनी जनवादी गणराज्य, हाँगकाँग (१ जुलाई, १९९७ से) और मकाउ (२० दिसम्बर, १९९९ से) का राष्ट्रगान है, जिसे जानेमाने कवि और नाटककार तियान हान ने लिखा था और संगीत रचना नी एर ने की थी। इसे पहली बार १९३४ में एक शंघाई नाट्य के दौरान बजाया गया था और इसका मूल गीतिकाव्य ही राष्ट्रगान का आधिकारिक गीतिकाव्य है। २००४ में चीनी जनवादी गणराज्य के संविधान की धारा १३६ में इस गान के राष्ट्रगान होने का प्रावधान जोड़ा गया।

## गीतिकाव्य

## सन्दर्भ

## बाहरी कड़ियाँ
* चीन का राष्ट्रगान
* स्वयंसेवकों का कदमताल, वाद्यसंगीत और फिर सहगान।

श्रेणी:एशिया के राष्ट्रगान
श्रेणी:चीनी जनवादी गणराज्य
जेफर्सन सिटी

250px|right|thumb|जेफर्सन नगर का एक दृष्य 

**जेफर्सन नगर** संयुक्त राज्य अमेरीका के, मिज़ूरि (Misouri) राज्य की राजधानी है, जो मिज़ूरि नदी के दक्षिणी किनारे पर 625 फुट की ऊँचाई पर, सेंट लुई शहर से 110 मील पश्चिम स्थित है। स्थिति : 38डिग्री 38' उo अक्षांश तथा 92o 15' पo देशान्तर। इसका नाम अमरीका के तृतीय राष्ट्रपति टामस जेफर्सन की स्मृति में रखा गया है। यहाँ तीन प्रमुख सड़कों, मिज़ुरि पैसिफिक रेल मार्ग तथा वायु यातायात की सुविधाएँ उपलब्ध हैं। प्रदेश का यह राजनीतिक केंद्र होने के साथ ही व्यापार एवं उद्योग का भी बड़ा केंद्र है। यहाँ की प्रमुख उद्योग जूते, पोशाक, फर्निचर, ईटें, पुस्तकें तथा प्लास्टिक निर्माण के हैं। यहाँ अन्न, आटा, घी, दूध तथा तेल संबंधी व्यवसाय भी होते हैं।

यहाँ का 'स्टेट कैपिटोल' संगमरमर निर्मित भव्य भवन है। यहाँ 'स्टेट ऑफिस बिल्डिंग', 'एक्ज़ेक्यूटिव मैंशन' 'स्टेट हाइ-वे कमीशन', 'मिज़ुरि सुप्रीम कोर्ट' तथा अन्य भव्य भवन हैं। 1886 ईo में नीग्रो जाति के लिये स्थापित यहाँ का लिंकन विश्वविद्यालय विख्यात है। यहाँ की 'ला लाइब्रेरी' में देश के कानून संबंधी ग्रंथों आदि का सर्वोत्तम संग्रह है। इसके साथ ही सार्वजनिक पुस्तकालय तथा 'कोल काउंटी हिस्टॉरिकल सोसाइटी' भी हैं।

जेफर्सन नामक अन्य छोटे छोटे शहर आईओवा, विसकॉनसन, टेक्सैस आदि प्रदेशों में काउंटी केंद्रों के रूप में हैं। इसी नाम की एक छोटी नदी मॉर्न्टना प्रदेश में तथा एक पहाड़ ओरेगॉन प्रदेश में हैं।

## बाहरी कड़ियाँ
* City of Jefferson City
* Jefferson City Convention and Visitor's Bureau
* Old Munichburg
* Missouri River Regional Library - Public Library

श्रेणी:संयुक्त राज्य अमेरिका के नगर
लू श्याबाओ

**लू श्याबाओ** (२८ दिसम्बर १९५५ - १३ जुलाई २०१७) चीनी नीतियों के विरुद्ध आवाज़ बुलंद करने वाले मानवाधिकारवादी विद्रोही नेता हैं जिन्हे २०१० का नोबेल शांति पुरस्कार का विजेता घोषित किया गया है।

## जीवन
चीन के साहित्यिक समालोचक, लेखक, प्रोफेसर और मानवाधिकार कार्यकर्ता हैं। जियाओबो ने चीन में लोकतांत्रिक सुधारों और एक दलीय कम्युनिष्ट शासन के अंत की मांग की थी। इस समय वो चीन में राजनीतिक कैदी हैं।

जियाओबो ने २००३ से पेन के अध्यक्ष के रूप में कार्य किया है। ८ दिसम्बर २००८ में चार्टर ८ में भाग लेने के अपराध में उन्हें गिरफ्तार कर लिया गया। लेकिन औपचारिक रूप से २३ जून २००९ में उन्हें सत्ता पलटने की कोशिश के जुर्म में गिरफ्तार किया गया। इसी अपराध में २३ दिसम्बर २००९ को उनपर मुकदमा चलाया गया और उन्हें ग्यारह साल की सजा हो गई। इसके अलावा २५ दिसम्बर २००९ से उन्हें राजनीतिक अधिकारों से दो साल के लिए वंचित कर दिया गया। 

उनके चौथी जेल अवधि के दौरान उन्हें नोबेल शांति पुरस्कार २०१० से सम्मानित किया गया। यह सम्मान उन्हें मौलिक मानवाधिकारों के लिए अहिंसक तरीके से संघर्ष करने के लिए दिया गया। वो चीन की जेल में रहते हुए नोबेल सम्मान पाने वाले पहले चीनी नागरिक हैं। जेल में रहते हुए नोबेल पुरस्कार पाने वाले वो चौथे नोबेल विजेता है। लिउ नोबेल पाने वाले दूसरे ऐसे व्यक्ति हैं जिन्हें या उनके प्रतिनिधि को नोबेल पुरस्कार समारोह में जाने का अधिकार नहीं दिया गया।

## बाहरी कड़ियाँ
* लियू शियावबो का निधन, चीन की दुनिया भर में आलोचना (प्रभासाक्षी)
* कौन थे चीन की सरकार को डराने वाले लियू शाओबो? (जुलाई २०१७, नवभारत टाइम्स)
* नोबल पर चीनी बल
* कौन हैं लू श्याबाओ?
* जेल में बंद चीनी मानवाधिकार नेता को नोबेल शांति पुरस्कार
* Official Nobel Page for Liu Xiaobo

श्रेणी:नोबल शांति पुरस्कार के प्राप्तकर्ता
श्रेणी:२०१७ में निधन
श्रेणी:1955 में जन्मे लोग
कूटस्थ

**कूटस्थ**, भारतीय दर्शन में आत्मा, पुरुष, ब्रह्म तथा ईश्वर के लिए प्रयुक्त शब्द। यह परम सत्ता के स्वरूप को व्यक्त करता है। कूटस्थ का अर्थ है कूट का अधिष्ठान अथवा आधार। जो वस्तु ऊपर से अच्छी प्रतीत होती है किंतु अंदर से दोषपूर्ण है, उसे कूट कहते हैं। दर्शन में कूट शब्द माया अथवा प्रकृति के लिए प्रयुक्त हुआ है; माया जीवों के जन्म, मरण, अज्ञान, दु:ख आदि का कारण होने से अनेक दोषों से परिपूर्ण है। माया का अधिष्ठान होने के कारण आत्मा, ब्रह्म अथवा ईश्वर कूटस्थ कहे गए हैं। कूटस्थ का एक दूसरा अर्थ यह भी है कि जो राशि अथवा ढेर की भाँति निष्क्रिय रूप से स्थित हो। माया आदि अनेक प्रकार से स्थित होने के कारण ब्रह्म कूटस्थ कहलाता है।

कूटस्थ होने के कारण ब्रह्म अचल और नित्य है। वह सदा एक रूप में रहनेवाला पारमार्थिक तत्व हैं। शंकराचार्य के अनुसार ब्रह्म में परिणाम अथवा परिवर्तन संभव नहीं है क्योंकि वह कूटस्थ है। वह बिना परिवर्तित हुए ही अपनी माया शक्ति द्वारा जगत्‌ आदि अनेक रूपों में व्यक्त होता है। संसार के सब पदार्थ देशकाल से सीमित तथा कारणसिद्धांत से नियंत्रित होते हैं, किंतु कूटस्थ ब्रह्म इनसे पूर्णरूप से स्वतंत्र है। वह समस्त विश्व को व्याप्त करता है किंतु उससे परे भी है। प्रकृति से उत्पन्न सभी पदार्थ क्षर तथा नश्वर हैं किंतु कूटस्थ ब्रह्म अक्षर अथवा अविनाशी है। वह शुद्ध चेतन है। वह केवल ज्ञाता है, ज्ञेय नहीं। इंद्रिय, वाणी, मन तथा बुद्धि के द्वारा उसका ज्ञान नहीं हो सकता क्योंकि वह इन सबका आधार है। उसी की चेतना के प्रकाश से ये सब भी प्रकाशित होते हैं। भगवद्गीता के अनुसार आत्मसाक्षात्कार होने से योगी कूटस्थ और जितेंद्रिय हो जाता है। जीवन के द्वंद्व उसे उस अवस्था में प्रभावित नहीं कर पाते। वह कर्मबंधन से सर्वथा मुक्त हो जाता है तथा मोक्ष प्राप्त कर लेता है।

श्रेणी:भारतीय दर्शन
खट्वांग

**खट्वांग** (1) शिव के अवतार भैरव के हाथ का एक आयुध। इसमें दंड के ऊपर पशु के खुर के बीच मानव कपाल लगा होता है। योगी और संन्यासी भी इस आयुध का उपयोग करते हैं। लोकजीवन में इसे जादू की लकड़ी कहा जाता है।

(2) सूर्यवंशी राजा विश्वसह का पुत्र। इसने देवदानव युद्ध के समय स्वर्ग जाकर देवताओं की बड़ी सहायता की थी। वायु पुराण में इस राजा की बड़ी महिमा गाई गई है। राजा खट्वाङ्ग ने अपने जीवन के अंतिम दो घड़ी में ही मोक्ष प्राप्त करने का प्रयास किया और उसे भगवान की प्राप्ति हुई।() 

१.वायुपुराण

२.भागवत पुराण ग्यारहवां स्कंध, अध्याय २३
श्रेणी:पौराणिक पात्र
श्रेणी:हिन्दू संस्कृति
दुर्गाप्रसाद खत्री

thumb|right|दुर्गाप्रसाद खत्री
**दुर्गाप्रसाद खत्री** (जन्म- 12 जुलाई, 1895, वाराणसी; - मृत्यु- 5 अक्टूबर, 1974) हिंदी के प्रख्यात उपन्यासकार। ये देवकीनंदन खत्री के ज्येष्ठ पुत्र थे। इनका जन्म 1895 में काशी में हुआ था। 1912 ई. में विज्ञान और गणित में विशेष योग्यता के साथ स्कूल लीविंग परीक्षा पास की। तदनंतर उन्होंने लिखना आरंभ किया और डेढ़ दर्जन से अधिक उपन्यास लिखे।

## कृतियाँ
इनके उपन्यास चार प्रकार के हैं-

*(1) **तिलस्मी ऐयारी उपन्यास** - भूतनाथ और रोहतासमठ उनके इस विधा के उपन्यास हैं और इनमें उन्होंने अपने पिता की परंपरा को जीवित रखने का ही प्रयत्न नहीं किया है वरन्‌ उनकी शैली का इस सूक्ष्मता से अनुकरण किया है कि यदि नाम न बताया जाय तो सहसा यह कहना संभव नहीं कि ये उपन्यास देवकीनंदन खत्री ने नहीं वरन्‌ किसी अन्य व्यक्ति ने लिखें हैं। 

*(2) **जासूसी उपन्यास** - प्रतिशोध, लालपंजा, रक्तामंडल, सुफेद शैतान जासूसी उपन्यास होते हुए भी राष्ट्रीय भावना से ओतप्रोत हैं और भारतीय क्रांतिकारी आंदोलन को प्रतिबिंबित करते हैं। सुफेद शैतान में समस्त एशिया को मुक्त कराने की मौलिक उद्भावना की गई है। शुद्ध जासूसी उपन्यास हैं--सुवर्णरेखा, स्वर्गपुरी, सागर सम्राट् साकेत और कालाचोर इनमें विज्ञान की जानकारी के साथ जासूसी कला को विकसित करने का प्रयास है। 

*(3) **सामाजिक उपन्यास** के रूप में अकेला कलंककालिमा है जिसमें प्रेम के अनैतिक रूप को लेकर उसके दुष्परिणाम को उद्घाटित किया गया है। बलिदान को भी सामाजिक चरित्रप्रधान उपन्यास कहा जा सकता है किंतु उसमें जासूसी की प्रवृत्ति काफी मात्रा में झलकती है। 

*(4) संसार चक्र अद्भुत किंतु संभाव्य घटनाचक्र पर आधारित है माया उनकी कहानियों का एकमात्र संग्रह है। ये कहानियां सामाजिक नैतिक हैं। उनकी साहित्यिक महत्ता यह है कि उन्होंने देवकीनंद खत्री और गोपालराम गहमरी की ऐयारी जासूसी-परंपरा को तो विकसित किया ही हैं, सामाजिक और राष्ट्रीय समस्याओं को जासूसी वातावरण के साथ प्रस्तुतकर एक नई परंपरा को विकसित करने की चेष्टा की है।

श्रेणी:हिन्दी साहित्यकार
श्रेणी:हिन्दी उपन्यासकार
पॉल मॅक्कार्टनी

thumb|200px|right| पौल मैक्कार्टनी

विश्व प्रसिद्ध बीटल्स बैंड के संस्थापक सदस्यों में से एक **पॉल मॅक्कार्टनी** (अंग्रेजी:Paul McCartney) का जन्म १८ जून १९४२ को लीवरपूल (इंग्लैंड) में हुआ था। वे अनेक प्रकार के वाद्य बजाने और गाना लिखने में प्रवीण हैं। सन १९५६ से बीटल्स बैंड के टूटने तक अर्थात सन १९७० तक उन्होंने सर्वश्रेष्ठ गिटारवादक के रूप में उनका योगदान जारी रखा। 

thumb|200px|सन २००० के एक संगीत सभा में पॉल मॅक्कार्टनी

श्रेणी:संगीतकार आधार
श्रेणी:बीटल्स
जल्हण

**जल्हण** १२वीं शताब्दी के कश्मीर के प्रख्यात संस्कृत कवि थे। इनके पिता लक्ष्मीदेव थे। ये राजपुरी के कृष्ण नामक राजा के मंत्री थे जिसने सन्‌ 1147 ई. में राज्य प्राप्त किया था। इनकी अनेक रचनाएँ प्राप्त हैं। ऐतिहासिक काव्य लिखनेवालों में इनका नाम राजतरंगिणीकार कल्हण के बाद आता है। 'श्रीकण्ठचरितम्' महाकाव्य के रचयिता मंखक के कथनानुसार जल्हण उसके भाई अलंकार की विद्वत्सभा के पंडित थे। अलंकार कश्मीर नरेश जयसिंह के मंत्री थे जिनका समय ई. 1129-1150 है।

## कृतियाँ
जल्हण द्वारा लिखित ग्रंथों में 'सोमपाल विलास' ऐतिहासिक महाकाव्य है। इसमें उन्होंने राजपुरी के राजा सोमपाल की वंशावली, समवर्ती नरेश और सोमपाल के जीवन पर प्रकाश डाला है। यह सोमपाल अंत में सुस्सल द्वारा पराजित होता है। 'सूक्तिमुक्तावली' , 'सुभाषित मुक्तावली' में धन, दया, भाग्य दु:ख, प्रीति और राजकीय सेवा आदि विषयों पर क्रमबद्ध रूप में प्रकाश डाला गया है। इसका वह अंश विशेष महत्वपूर्ण है जिससे विभिन्न कवियों एवं विद्वानों की रचनाओं और समय के संबंध में निश्चित ज्ञान प्राप्त होता है। अपने पूर्ववर्तीं दामोदर गुप्त, क्षेमेन्द्र आदि की रचनाओं से प्रभावित होकर जल्हण ने 'मुग्धोपदेश' की रचना की जिसमें कुल 66 पद हैं। जल्हण द्वारा रचित 'सप्तशती छाया' नाम का एक ग्रंथ और भी हैं।

श्रेणी:संस्कृत कवि
जॉन ट्रंबुल

200px|right|thumb|जॉन ट्रम्बुल 

**जॉन ट्रंबुल** (John Trumbull) (6 जून 1756 - 10 नवम्बर 1843) अमरीकन चित्रकार थे। उनका जन्म कानेक्टिकट राज्य के लेबनान स्थान में 6 जून 1756 में हुआ था। उनकी मृत्यु न्यूयार्क, 10 नवम्बर 1843 को हुई थी। हार्वर्ड से स्नातक होने के पश्चात्‌ उन्होंने अमेरिकी स्वातंत्रय युद्ध में भाग लिया था। उन्होंने 1977 तक सेना में योजनाओं के नक्शे बनाए थे। वे 1780 में लंदन गए और बेंजामिन वेस्ट के साथ काम किया। थोड़े दिन कार्य करने के पश्चात्‌ ही वे राजद्रोह के अभियोग में गिरफ्तार कर लिए गए। 1784 में उन्होंने 'बंकर की पहाड़ी' और 'मांटगोमरी' चित्रित किया। उन्होंने 1875 में पेरिस जाकर अधिकारियों के आकृतिचित्र चित्रित किए। जेफर्सन की सहायता से उन्होंने 'स्वतंत्रता के घोषणापत्र पर हस्ताक्षर' नामक चित्र शुरू किया। अफसरों, सेनाधिकारियों से संबंधित दृश्य के चित्रण में वे पटु थे। अनेक व्यक्तिचित्र भी इनकी कला के उत्तम उदाहरण है।

## बाहरी कड़ियाँ
* The Winterthur Library Overview of an archival collection on John Trumbull.
* Union List of Artist Names, Getty Vocabularies. ULAN Full Record Display for John Trumbull. Getty Vocabulary Program, Getty Research Institute. Los Angeles, California.

श्रेणी:चित्रकार
विनोद कानूनगो

अंगूठाकार|विनोद कानूनगो
**विनोद कानूनगो** ओड़िया के महान कोशकार हैं। वे सुप्रसिद्ध ओडिया भाषा कोश ज्ञान मंडल की रचयिता हैं । उन्होने कोई औपचारिक शिक्षा नहीं पायी थी फिर भी कोशकारिता का आश्चर्यजनक कार्य सफलतापूर्वक सम्पन्न किया।

विनोद कानूनगो ने प्रकाण्ड ज्ञान मंडल की रचना लक्ष्मीसागर स्थित भारत का पूर्वांचल भाषा अनुसंधान केन्द्र में की थी ।

उन्हें १९८३ में ओड़िशा साहित्य अकादमी पुरस्कार व १९९० में पद्मश्री पुरस्कार से सम्मानित किया गया ।

## इन्हें भी देखें
* ज्ञान मंडल
* लक्ष्मीसागर

## सन्दर्भ

श्रेणी:ओड़िशा के लेखक
श्रेणी:कोशकार
श्रेणी:ओड़िया
श्रेणी:ओड़िशा के लोग
श्रेणी:ओड़िया साहित्य
परलीका

**परलीका**, राजस्थान के हनुमानगढ़ जिले की नोहर तहसील का एक प्रमुख गाँव है। श्री गंगानगर-दिल्ली मार्ग पर स्थित यह गाँव नोहर के उत्तर-पूर्व दिशा में १४ किलोमीटर दूरी पर पड़ता है। प्रसिद्ध देवस्थान गोगामेड़ी की दूरी भी परलीका से १५ किलोमीटर है। यहां से 10 किलोमीटर दूर राजपुरिया गांव है
 
वर्तमान स्वरूप में आबाद होने से पहले यह एक विशाल गाँव था। जो १५ वर्ग किलोमीटर में १२ भागों में विभक्त था। हकड़ा नदी की बाढ़ की चपेट में आने से पूरा गाँव तहस-नहस हो गया। प्राचीन गाँव दस अवशेष कहीं-कहीं अब भी देखने की मिलते हैं। प्राचीन गाँव में विक्रम संवत १५४५ माघ बदी पंचमी को ब्राह्मणी चावली देवी यहाँ सती हुई थी। जिसका मंदिर भी यहाँ है।
 
बड़े-बुजुर्गों से मिली जानकारी के अनुसार वर्तमान गाँव को वैसाख सुदी तीज विक्रमी संवत १८६० को रामुजी बैनीवाल ने बसाया। वे धोलिया गाँव से आये। बाद में रुपोजी बैनीवाल करणपुरा से आये। दोनों के सहयोग से यह गाँव बसा। रामुजी के वंसज धोलिया व रुपोजी के वंसज कालिया बैनीवाल कहलाते है।
 
इस गाँव की वर्तमान आबादी लगभग १० हजार है तथा रकबा ४४ हजार बीघा है। भाखड़ा सिंचाई परियोजना की नेठराना वितरिका रसे सिंचाई होती है। भूमि उपजाऊ है, लोगों का मुख्य धंधा खेती है। नलकूपों से भी सिंचाई होने लगी है, मगर अधिंकाश खेती वर्षा पर निर्भर है। गाँव में हिन्दू-मुसलमान व सिक्ख धर्मो को मानने वाली अधिकांश जातियों के लोग मेलजोल से रहते हैं।
 
गाँव में लगभग सभी मूलभूत सुविधाएँ उपलब्ध है। साहित्यिक दृष्टी से इस गाँव ने विशेष ख्याति अर्जित की है। यहाँ के कई लोग देशभर के नगरों व शहरों में अपना निजी कारोबार करते हैं। जिनका गाँव के विकाश में महत्वपूरण योगदान है।